PATVIRTINTA

Skuodo Bartuvos progimnazijos direktoriaus 2024 m. vasario 12 d. įsakymu Nr. V1-17

**SKUODO BARTUVOS PROGIMNAZIJOS**

**2024 METŲ VEIKLOS PLANAS**

2024-02-12

Skuodas

**TURINYS**

**I SKYRIUS METINIO VEIKLOS PLANO RENGIMO PAGRINDAS**

**II SKYRIUS PLANUOJAMOS VEIKLOS**

**III SKYRIUS VEIKLOS FINANSAVIMAS**

**IV SKYRIUS BENDROJI DALIS**

**V SKYRIUS PROGIMNAZIJOS 2023 METŲ VEIKLOS PLANO ANALIZĖ**

**VI SKYRIUS PROGIMNAZIJOS VEIKLOS STRATEGIJA 2024 M.**

**I SKYRIUS**

**METINIO VEIKLOS PLANO RENGIMO PAGRINDAS**

Metinis veiklos planas rengimas atsižvelgiant į Skuodo rajono savivaldybės 2024–2026 m. strateginį veiklos planą, patvirtintą Skuodo rajono savivaldybės 2023-12-21 sprendimu Nr. T9-227 bei Skuodo rajono savivaldybės 2024 m. biudžetą, patvirtintą 2024-02-15.

Skuodo Bartuvos progimnazijos 2024 m. veiklos plane detalizuojamas Skuodo rajono savivaldybės 2024–2026 m. strateginio veiklos plano:

1 programos „Ugdymo kokybės ir mokymosi aplinkos užtikrinimo programa“;

1.1. tikslo „Užtikrinti kokybišką ugdymo programų vykdymą ir prieinamumą“;

1.1.1. uždavinio „Sudaryti sąlygas ugdyti vaikus ikimokyklinio ugdymo įstaigose, bendrojo ugdymo paslaugas teikiančiose įstaigose“;

1.1.1.2. priemonės „Ugdymo proceso organizavimas ir vykdymas pagrindinėse mokyklose ir progimnazijose“ įgyvendinimas.

2024 m. bus siekiama šių Skuodo rajono savivaldybės 2024–2026 m. strateginiame veiklos plane numatytų prioritetų:

1. Aplinką tausojančių priemonių diegimas.

2. Papildomų finansavimo šaltinių pritraukimas veiklos ir infrastruktūros projektų finansavimui.

**II SKYRIUS**

**PLANUOJAMOS VEIKLOS**

1 lentelė. Planuojamos 2024 m. veiklos ir vertinimo kriterijai bei jų reikšmės

**2024 metų veiklos prioritetas** – **Aktyvaus ir inovatyvaus kompetencijomis grįsto ugdymo įgyvendinimas.**

|  |  |  |  |  |
| --- | --- | --- | --- | --- |
| **PRIEMONĖS** | **ATSAKINGI VYKDYTOJAI** | **TVIRTINIMAS, DOKUMENTAI** | **DATA** | **LAUKIAMAS REZULTATAS,** **ĮVERTINIMO KRITERIJUS** |
| **1 tikslas. *Užtikrinti kokybišką ugdymo programų vykdymą.***  |
| * 1. **uždavinys. *Stiprinti mokytojų kolegialųjį ryšį ugdant mokinių kompetencijas.***
 |
| 1.1.1. Kolegialus mokymas(-is) – pamokos, refleksija, sklaida.  | Dalykų mokytojai | Metodinės grupės protokolai | Per metus (ne rečiau kaip 2 kartus) | 80 procentų mokytojų pritaikys sukauptą patirtį ugdymo procese,100 procentų mokytojų keičiasi aktualia informacija, yra susipažinę su UTA programomis. |
| 1.1.2. Mokytojų tarybos posėdis „2023-2024 m. m. 2 trimestro rezultatų analizė“. Teikiama 2023 metų progimnazijos direktoriaus finansinė ataskaita“. | Administracija | Posėdžio protokolas, pranešimų medžiaga | Kovo mėnuo | Pristatoma kokybinė ir kiekybinė 2023-2024 m. m. 2 trimestro analizė, priimami konkretūs nutarimai darbui gerinti, numatoma grįžtamoji kontrolė. Išklausoma direktoriaus pateikiama 2023 m. progimnazijos finansinė ataskaita. |
| 1.1.3. Mokytojų tarybos posėdis „Dėl 1-4 klasių mokslo metų baigimo rezultatų, mokinių kėlimo į aukštesnę klasę. Dėl ugdymo plano projekto 2024-2025 m. m. pristatymo“.  | Administracija | Posėdžio protokolas, pranešimų medžiaga, Ugdymo plano projektas 2024-2025 m. m.  | Birželio mėnuo | Išklausoma1-4 klasių vadovų ataskaita, priimami sprendimai dėl kėlimo į aukštesnę klasę ar papildomų darbų skyrimo. Pritariama ugdymo plano projektui.  |
| 1.1.4. Mokytojų tarybos posėdis „Dėl 5-8 klasių mokslo metų baigimo rezultatų, mokinių kėlimo į aukštesnę klasę. Dėl ugdymo plano projekto 2024-2025 m. m. pristatymo“.  | Administracija | Posėdžio protokolas, pranešimų medžiaga, Ugdymo plano projektas 2024-2025 m. m.  | Birželio mėnuo | Išklausoma 5-8 klasių vadovų ataskaita, priimami sprendimai dėl kėlimo į aukštesnę klasę ar papildomų darbų skyrimo. Numatomi darbai, kurie bus atlikti mokytojų metodinių grupių užsiėmimų metu. Pritariama ugdymo plano projektui.  |
| 1.1.5. Mokytojų tarybos posėdis „2024-2025 m. m. ugdymo plano pristatymas, OPKUS veiklos vykdymo perspektyvos, mokytojų darbo krūvio aptarimas ir kt.“. | Administracija, mokytojų metodinės grupės | Posėdžio protokolas, pranešimų medžiaga, 2024-2025 m. m. ugdymo plano projektas, OPKUS dokumentai | Rugpjūčio mėnuo | Pristatomas ugdymo planas 2024-2025 m. m., mokytojų darbo krūvis, OPKUS veiklos aspektai. |
| 1.1.6. Mokytojų tarybos posėdis „2024-2025 m. m. 1 trimestro rezultatų analizė“.  | Administracija | Posėdžio protokolas, pranešimų medžiaga | Gruodžio mėnuo | Pristatoma kokybinė ir kiekybinė 2023-2024 m. m. 1 trimestro analizė, priimami konkretūs nutarimai darbui gerinti, numatoma grįžtamoji kontrolė.  |
| 1.1.7. Dalykų mokytojų bendradarbiavimas rengiant ilgalaikius 1-8 klasių atskirų dalykų planus pagal UTA programas. | Dalykų mokytojai | Ilgalaikiai planai | Rugpjūčio mėnuo  | Atnaujinti ir parengti 1-8 klasių mokytojų atskirų dalykų ilgalaikiai planai. |
| 1.1.8. Atviros, integruotos pamokos | Dalykų mokytojai, administracija | Ilgalaikiai planai, progimnazijos mėnesio planai, įrašai TAMO dienyne | Visus metus | 70 procentų mokytojų veda integruotas pamokas. |
| 1.1.9. Administracijos posėdis „Progimnazijos veiklos kokybės vertinimo rezultatų pristatymas“.  | Administracija, sudaryta darbo grupė | Parengtos rekomendacijos, apklausos medžiaga | Sausio mėnuo | Vadovaujantis darbo grupės rekomendacijomis parengtas progimnazijos metų veiklos planas, mokytojų metodinių grupių planai. |
| 1.1.10. Administracijos posėdis „1, 5 klasių ir naujai atvykusių mokinių adaptacijos tyrimo rezultatų pristatymas“. | Psichologė | Posėdžio protokolas, pranešimų medžiaga | Spalio mėnuo | Pristatomas tyrimas, aptariamos sėkmės, problemos, priimami sprendimai dėl tolimesnio adaptacijos vyksmo. |
| 1.1.11. Konsultacijos skirtingų poreikių mokiniams vadovaujantis ugdymo planais. | Dalykų mokytojai | Įrašai elektroniniame dienyne | Per metus | 20 procentų mokinių ras savyje tam tikro dalyko gebėjimus, didės mokinio mokymosi motyvacija, pažangumas. Sistemingas ir informatyvus konsultavimas leis labiau suasmeninti mokymą(si). |
| 1.1.13. Pagalba mokiniams, atliekant namų darbus. | Mokytojų padėjėjai  | Darbo grafikas | Per metus  | Namuose negebantys namų darbų atlikti mokiniai (pagal mokytojų rekomendacijas), tai atlieka mokykloje. 20 procentų mokinių individualūs pasiekimai ir motyvacija gerėja. |
| 1.1.14. Individualių pokalbių mokinys-klasės vadovas-dalyko mokytojas organizavimas dėl VIP. Vaiko individualios pažangos fiksavimas mokomųjų dalykų pamokose, rezultatų naudojimas asmenybės augimui. | Klasių vadovai ir dalykų mokytojai | Įrašai TAMO elektroniniame dienyne | Per metus | Individuali mokinio pažanga aptariama ne mažiau kaip du kartus per trimestrą. Sistemingai teikiamos grupinės ir individualios konsultacijos mokiniams, siekiantiems pažangos ar turintiems mokymosi sunkumų. Paruoštas konsultacijų grafikas mokiniams. Susitaria dėl mokinių ugdymo plėtojimo krypčių numatomos priemonės. |
| 1.1.15. Apklausa dėl dorinio ugdymo, užsienio kalbų nuo 6 klasės bei dalykų modulių pasirinkimo 2024-2025 m. m.  | Direktoriaus pavaduotoja ugdymui, klasių vadovai | Tėvų prašymai | Balandžio mėnuo | Mokiniai, pasitarę su tėvais, tinkamai pasirinks dorinį ugdymą, antrą užsienio kalbą ir dalykų modulius.  |
| 1.1.16. Metodinės konferencijos organizavimas progimnazijoje. | Administracija, mokytojų metodinių grupių pirmininkai, metodinė taryba | Pranešimų medžiaga, konferencijos darbotvarkė | Spalio mėnuo | Dalijimasis patirtimi, metodine medžiaga. |
| **1.2. uždavinys. *Skatinti lyderystę ir bendradarbiavimą.*** |
| 1.2.1. Patyriminio ugdymo dienų organizavimas vadovaujantis ugdymo planais. | Darbo grupės  | Direktoriaus įsakymai | Pagal ugdymo planą | 100 procentų mokytojų taiko patyriminio ugdymo strategiją, 40 procentų veiklų vyksta kitose erdvėse, 100 procentų mokinių dalyvauja organizuojamose veiklose. Vyks 5 patyriminio ugdymo dienos. |
| 1.2.2. Dalyvavimas skaitymo veiklose klasėse, progimnazijos ir rajono bibliotekose | Mokytojai, bibliotekos darbuotojai | Metų, mėnesių planai | Per metus  | 100 procentų 5-8 klasių mokinių naudojasi skaitmenine VYTURIO biblioteka. 70 procentų mokinių dalyvaus bibliotekų organizuojamuose renginiuose. |
| 1.2.3. Ugdymo karjerai veiklos (1-8 klasių mokinių profesinis orientavimas) organizavimas. | Karjeros ugdymui, specialistas, klasių vadovai direktoriaus pavaduotojas | Karjeros specialisto metų veiklos planas, klasių vadovų planai | Per metus | 100 procentų mokinių dalyvaus ugdymo karjerai organizuojamose veiklose. |
| 1.2.4. Konsultacinių dienų tėvams organizavimas. Klasių vadovų, dalykų mokytojų individualūs pokalbiai su mokinių tėvais siekiant nuolatinės mokinių pažangos. | Administracija ir klasių vadovai | Bendravimo su tėvais planas, klasių vadovų planai | Kartą per trimestrą po signalinio trimestro rezultatų paskelbimo | Informacija apie vaikų pažangą aiški tėvams, kartu ieškoma sprendimų. Kartą per trimestrą įvyks mokytojų konsultacijos mokinių tėvams dėl individualios ir siekiamos mokinio pažangos. Tėvai bus informuoti apie jo vaiko mokymąsi ir individualią pažangą. |
| 1.2.5. Gabiųjų mokinių ugdymas. Olimpiadų, konkursų, varžybų progimnazijos etapų organizavimas, vyrų ir moterų lygių galimybių užtikrinimas sudarant varžybų komandas. | Mokytojų metodinių grupių pirmininkai, jų kuratoriai | Mokytojų metodinių grupių veiklos planai | Per metus | Mokinių individualių siekių realizavimas, rezultatų fiksavimas. 80 proc. progimnazijoje organizuojamų renginių mokinių komandos yra mišrios (berniukai ir mergaitės), užtikrinamos lygios dalyvavimo galimybės. |
| 1.2.6. Patriotiškumo, pilietiškumo, tautiškumo ugdymas, dalyvaujant renginiuose, skirtuose valstybinių švenčių paminėjimui, tradicijų puoselėjimui. | Direktoriaus pavaduotoja ugdymui, mokytojai | Neformaliojo švietimo veiklos planas, renginių scenarijai, direktoriaus įsakymai | Per metus | 100 procentų mokinių dalyvauja įvairiuose renginiuose, akcijose. 25 proc. mokinių patys inicijuoja įvairias veiklas. |
| 1.2.7. Veiklos, vienijančios bendruomenę: visuotinis tėvų susirinkimas; ne mažiau 2-3 klasių tėvų susirinkimai; ne mažiau 2 tėvų komiteto susirinkimai;3-5 metodinių grupių susirinkimai. | Administracija, klasių vadovai, mokytojai | Mėnesio planai, bendravimo su tėvais planai, metodinių grupių planai, protokolai. | Pagal atskirą grafiką | Sprendimų priėmimo sistema tampa aiški ir suprantama 70% bendruomenei. Laiku informuojama apie sprendimų pagrįstumą ir veiksmingumą. |
| 1.2.8. Bendravimas ir bendradarbiavimas su socialiniais partneriais. | Administracija, švietimo pagalbos specialistai, klasių vadovai, mokytojai | Sutartys, mėnesio planai, įrašai TAMO dienyne, protokolai.  | Per metus  | Sistemingai sprendžiamos ugdymo(si) ir elgesio problemos, tobulinamos kompetencijos.  |
| 1.2.9. Neformalūs bendruomenės narių susitikimai, laiduojantys gerą bendruomenės narių savijautos kūrimą. | Administracija, metodinių grupių pirmininkai | Mėnesio planai | Per metus  | 3-5 neformalūs bendruomenės narių susitikimai. Laiku sprendžiami kylantys klausimai.  |
| 1.2.10. Mokymai mokytojams lyderystės ir mikroklimato gerinimo tema. | Administracija | Mėnesio planai, sutartys, sąskaitos, kvalifikacijos kėlimo pažymėjimai. | Balandžio mėnuo | 95 procentų pedagoginių darbuotojų dalyvauja mokymuose. Ugdomi gebėjimai kurti ir stiprinti bendradarbiavimo kultūrą ir lyderystę. |
| 1.2.11. Padėkų sienos „Ačiū Tau, kolega!“ įrengimas. | Administracija | - | Per metus  | 51% pedagoginių darbuotojų viešai reiškia padėkas. Gerėja emocinis mikroklimatas. |
| **1.3. uždavinys. *Tobulinti pedagogų profesines kompetencijas.*** |
| 1.3.1. Asmeninis mokytojų tobulėjimas dalyvaujant pasirinktose programose, konsultacijose, studijuojant specialiąją literatūrą apie UTA. | Dalykų mokytojai | Įrašai mokytojų veiklos įsivertinimo anketose | Per metus | 100 procentų mokytojų dalyvauja mokymuose. Per metinius pokalbius išsikelia tikslus.  |
| 1.3.2. Dalyvauti naujų vadovėlių ir kitų mokymo priemonių pristatymuose pagal UTA programas. | Dalykų mokytojai | Įrašai veiklos įsiver-tinimo anketose, kvalifikacijos pažymos | Per metus  | Parinkti mokinių poreikius atitinkantys vadovėliai ir mokymo priemonės  |
| 1.3.3. Mokytojų poreikių tyrimas dėl kvalifikacijos tobulinimo. | Metodinė taryba | Apklausos rezultatai, administracijos posėdžio protokolas | Lapkričio mėnuo | Išsiaiškintas poreikis ir nustatytos kvalifikacijos tobulinimo gairės |
| 1.3.4. Kvalifikacinis renginys mokytojams kultūrinio ugdymo tema.  | Dalykų mokytojai | Posėdžių, mokytojų metodinių grupių susirinkimų protokolai | 2023 metų 2 ketvirtis | 50 procentai mokytojų dalyvaus mokymuose ir seminaruose tobulins kompetencijas |
| 1.3.5. Edukacinė išvyka, tobulinant kultūrinę mokytojų ir pagalbos mokiniui specialistų kompetenciją. | Administracija, dalykų mokytojai, pagalbos moki-niui specialistai. | Pažymėjimai, kvalifikacijos tobulinimo renginių dalyvių sąrašai | Gegužės mėnuo  | 61% mokytojų ir pagalbos mokiniui specialistų edukacinėje išvykoje tobulino socialines, komunikavimo, kultūrines kompetencijas.  |
| 1.3.6. Mokytojų dalyvavimas tyrimuose ir apklausose pagal NŠA planą. | Administracija | Mokytojų metodinių grupių susirinkimų protokolai | Pagal atskirus grafikus | Remiantis tyrimų ir apklausų rezultatais stebima mokinio individuali pažanga, identifikuoti mokiniai, kuriems reikia papildomos pagalbos ir susitarta dėl darbo formų su vaikais, kuriems reikia papildomo dėmesio. |
| **2 tikslas. *Kurti saugią ir patrauklią ugdymo(-si) aplinką.*** |
| **2.1. uždavinys. *Pasirengti sklandžiam įtraukiojo ugdymo vykdymui.*** |
| 2.1.1. Įgyvendinti TŪM programos progimnazijos pažangos planą pagal keliamus reikalavimus vykdant kultūrinio ugdymo (pagrindinė kryptis), lyderystės, STEAM bei įtraukiojo ugdymo veiklas. | Administracija, TŪM programos vykdymo progimnazijos darbo grupė | Tūkstantmečio mokyklų programa, Programos pažangos ir investicijų planai | Per metus | Įgyvendinamos parengto TŪM programos pažangos bei investicijų planų 2024 metų veiklos, sudaromos sąlygos mokinių saviraiškai, užimtumui, gebėjimų plėtotei, ugdomos mokinių šiuolaikinio meno pažinimo kompetencijos. Į kultūrinio ugdymo veiklas įsijungia 100 proc. mokinių ir apie 90 proc. mokytojų. |
| 2.1.2. Metodinė diena, skirta pedagogams, pagalbos vaikui specialistams, kurie dirba su vaikais turinčiais klausos sutrikimų | Administracija,  | Mėnesio planas, pažy-mėjimai, kvalifikacijos tobulinimo renginių dalyvių sąrašai | Balandžio mėnuo | Renginyje dalyvauja Lietuvos kurčiųjų ir neprigirdinčiųjų ugdymo centro specialistai. Tobulinamos darbo su specialiųjų ugdymosi poreikių turinčiais vaikais galimybės. |
| 2.1.3. Disputas „Kuo galiu padėti?“  | Administracija | VGK planas | Kovo mėnuo | Skuodo PPT specialisčių ir mokytojų padėjėjų susitikimas. Tobulintos kompetencijos, įgyta žinių ir pasitikėjimo. |
| 2.1.4. progimnazijos infrastruktūros pritaikymas negalią turintiems asmenims, lifto įrengimas, neįgaliųjų tualetų įrengimas. Lygių galimybių užtikrinimas. | Direktorius, ūkvedys | Investiciniai planai | Per metus | Pritaikytos aplinkos negalią turintiems asmenims.Asmenims su negalia yra įrengiami atskiri 3 tualetai skirtinguose aukštuose. |
| 2.1.5. Bendri neformaliojo švietimo užsiėmimai bendrojo ugdymo klasių ir specialiųjų (lavinamųjų) klasių mokiniams. | Neformaliojo švietimo užsiėmimų vadovai | Įrašai TAMO dienyne | Per metus | 30 % specialiųjų lavinamųjų klasių ir socialinių įgūdžių klasių mokinių dalyvauja kartu su bendrojo lavinimo klasių mokiniais neformaliojoje veikloje. |
| 2.1.6. Psichologo, specialiųjų pedagogių, logopedžių, socialinių pedagogių veiklos planuose numatytų priemonių įgyvendinimas dirbant su specialiųjų ugdymosi poreikių turinčiais mokiniais.  | Švietimo pagalbos specialistės | Švietimo pagalbos specialisčių planai | Per metus | 70% mokinių ir tėvų vertina pagalbą.  |
| 2.1.7. Vaiko gerovės komisijos veiklos (atskiras planas) sprendžiant mokinių ugdymo(-si) problemas.  | VGK | VGK planas, VGK protokolai | Pagal VGK planą | Sprendžiamos mokinių ugdymo(-si) problemos bendraujant ir bendradarbiaujant su pagalbos specialistais, mokinių tėvais/ globėjais.  |
| **2.2. uždavinys. *Atnaujinti ugdymo(-si) priemones ir edukacines erdves.*** |
| 2.2.1. Progimnazijos pastato 1 aukšto fojė atnaujinimas. | Direktorius, ūkvedys, projekto kūrimo grupė  | Sąmatos, sutartys | Iki rugsėjo 1 d. | Sukurta funkcionali ir šiuolaikiška 1 aukšto erdvė (fojė).  |
| 2.2.2. Mokytojų poilsio erdvės įkūrimas | Direktorius, ūkvedys, projekto kūrimo grupė | Sąmatos, sutartys | Iki rugsėjo 1 d. | Atnaujinti 100% baldai, įrengta mini virtuvėlė (įvestas vanduo, sudaryta galimybė pasišildyti maistą, išgerti kavos).  |
| 2.2.3. Atnaujinti ir sušiuolaikinti progimnazijos muziejų. | Direktorius, ūkvedys | Muziejaus stendai | Per metus | Muziejaus erdvė pritaikyta vesti užsiėmimams.  |
| 2.2.4. Mokymo priemonių ir vadovėlių (ir skaitmeninių) įsigijimas pagal UTA  | Administracija, metodinė taryba | Sąskaitos-faktūros, licencijos | Per metus | Atnaujintos mokymo priemonės 1-8 klasių atskiriems mokomiesiems dalykams |
| 2.2.5. Skaitmeninių mokymo priemonių veiksmingas naudojimas.  | Dalykų mokytojai | Posėdžių, metodinių grupių susirinkimų protokolai | Per metus | Didėja mokinio, o taip pat ir mokytojo darbo efektyvumas. Ugdomos mokėjimo mokytis, pažinimo kompetencijas. |
| 2.2.6. Kupolinės klasės įrengimas progimnazijos teritorijoje, nešiojamų baldų įsigijimas ugdymui kitose erdvėse. | Direktorius, ūkvedys, projekto kūrimo grupė  | Sąmatos, sutartys | Per metus | Įrengta kupolinė klasė. 100 proc. mokytojų užsiėmimus veda kitose erdvėse, 70 proc. mokytojų užsiėmimus veda naujai pritaikytose progimnazijos erdvėse. |
| **2.3. uždavinys. *Įgalinti sveiką ir saugią ugdymosi aplinką.*** |
| 2.3.1. Patyčių prevencinės programos veiklų vykdymas pagal atskirą planą. | Koordinatorė, koordinacinio komiteto nariai. | Programos planas, koordinacinio komiteto, MSG susirinkimų protokolai | Per metus | 15 proc. siekiantis mokinių patyčių atvejų procentas. 5 MSG užsiėmimai per metus. 2 klasės valandėlės per mėnesį pagal OPPP modelį. Mokytojų budėjimas pertraukų metu. |
| 2.3.2. Kultūros paso renginių organizavimas. | Direktoriaus pavaduotojas ugdymui, klasių vadovai | Direktoriaus įsakymai ir ataskaitos. | Per metus | 92 procentų pasinaudos kultūros paso paslaugomis. |
| 2.3.3. Kultūrinių ir pažintinių veiklų organizavimas | Klasių vadovai | Direktoriaus įsakymai, tvarkos aprašas, elektroninio dienyno įrašai. | Per metus  | 31 klasė sėkmingai panaudos klasei skirtas pažintines lėšas, dalyvaus 1-3 pažintinėse kultūrinėse veiklose. |
| 2.3.4. Įsitraukta į rajono, šalies projektų rengimą, vykdymą ir dalyvavimą. | Administracija, projektų vadovai, mokytojai | Projektų paraiškos ir ataskaitos, informacija internetinėje svetainėje, bendradarbiavimo sutartys | Per metus | 60 procentų mokinių dalyvauja projektų veiklose. Sudarytos galimybės kiekvienam mokiniui atskleisti savo potencialą, taikant įtraukiojo ugdymo principus. Gerėja projektuose dalyvaujančių mokinių savęs vertinimas, ugdomos kūrybinės, bendravimo, bendradarbiavimo, bendrosios kompetencijos. |
| 2.3.5. Skuodo rajono mokytojų metodinių būrelių organizuojami renginiai mokiniams | Metodinių būrelių nariai | Švietimo ir sporto skyriaus planai | Per metus  | Mokiniai aktyviai dalyvauja organizuojamose veiklose bendrųjų kompetencijų ugdymui. |
| 2.3.6. Gerumo, socialinių akcijų organizavimas.Lygių galimybių užtikrinimas visiems mokiniams kartu dalyvaujant renginiuose. | Klasių vadovai, neformaliojo švietimo būrelių vadovai, administracija, socialinės pedagogės | Socialinių pedagogų, psichologo, neformaliojo švietimo veik-los, mokytojų metodinių grupių, klasių vadovų, neformaliojo švietimo būrelių planai | Per metus | 100 procentų mokinių įsitraukia į veiklas ir įgyja socialinių-emocinių kompetencijų. 100 procentų specialiųjų (lavinamųjų) klasių mokinių įtraukiami į progimnazijoje organizuojamus prevencinius renginius (ne mažiau 5 bendrų renginių). |
| 2.3.7. Prevencinių renginių ir veiklų organizavimas (pagal atskirus planus).Alkoholio ir tabako vartojimo prevencijos priemonių įgyvendinimo užtikrinimas. | Klasių vadovai, administracija, socialinės pedagogės, psichologė, neformaliojo švietimo būrelių vadovai. | Progimnazijos mėnesių planai, informacija internetinėje svetainėje, mokytojų metodinių grupių, socialinių pedagogų, psichologo, neformaliojo švietimo veiklos, klasių vadovų, neformaliojo švietimo būrelių planai | Per metus | 100 procentų mokinių įtraukiami į prevencinius renginius, gerėja mokinių savęs vertinimas, ugdomos kūrybinės, bendravimo, bendradarbiavimo kompetencijos. Skatinamas mokinių domėjimasis saugia aplinka, 90 proc. ugdytinių žino, kur kreiptis pagalbos.27-iuose klasių komplektuose vedami prevenciniai užsiėmimai, klasių valandėlės alkoholio ir tabako vartojimo prevencijos klausimais. |
| 2.3.8. Sveikos gyvensenos įgūdžių ugdymas per mokomųjų dalykų pamokas ir neformaliojo švietimo renginius (pagal atskirą planą). | Biologijos, fizinio ugdymo, pradinio ugdymo, techno-logijų mokytojai, visuomenės svei-katos priežiūros specialistės, būrelių vadovai. | El. dienyno įrašai, Dalykų ugdymo planai, neformaliojo švietimo būrelių planai, neformaliojo švietimo veiklos planas | Per metus | 90 proc. mokinių įgis sveikos gyvensenos įgūdžių.  |
| 2.3.9. Užsiėmimų vykdymas kitose edukacinėse erdvėse.  | Administracija, dalykų mokytojai | TŪM dokumentai, ugdymo planai | Per metus | 25 procentų pamokų vyksta kitose edukacinėse erdvėse. |

**III SKYRIUS**

**VEIKLOS FINANSAVIMAS**

|  |  |
| --- | --- |
| Veiklos  | Suma, Eur |
| Ugdymo proceso organizavimas ir vykdymas[[1]](#footnote-1)  | 1871100,00 |
| Projektinė veikla[[2]](#footnote-2)  | 3530,00 |
| Parama | 1000,00 |
| **Iš viso**  | **1875630,00** |

# IV SKYRIUS

# BENDROJI DALIS

# PROGIMNAZIJOS ORGANIZACINĖ STRUKTŪRA

Progimnazijai vadovauja direktorius. Jo veiklą reglamentuoja progimnazijos nuostatai (progimnazijos nuostatų 27-34 punktai).

Progimnazijoje veikia šios savivaldos institucijos:

1. Progimnazijos taryba – aukščiausia progimnazijos savivaldos institucija, telkianti mokinių, jų tėvų (globėjų, rūpintojų) ir mokytojų atstovus svarbiausiems progimnazijos veiklos tikslams numatyti ir uždaviniams spręsti (progimnazijos nuostatų 42-50 punktai).

2. Mokytojų taryba – nuolat veikianti progimnazijos savivaldos institucija mokytojų profesiniams bei bendriems klausimams spręsti. Ją sudaro progimnazijos vadovybė, visi mokykloje dirbantys mokytojai, socialinė pedagogė, bibliotekininkės, psichologė, specialioji pedagogė-logopedė ir kiti tiesiogiai ugdymo procese dalyvaujantys darbuotojai (progimnazijos nuostatų 51-54 punktai).

3. Mokinių prezidentūra (progimnazijos nuostatų 55 punktas).

**BENDROS ŽINIOS APIE PROGIMNAZIJĄ**

1. Progimnazijos oficialusis pavadinimas – Skuodo Bartuvos progimnazija.

2. Trumpasis pavadinimas – Bartuvos progimnazija (toliau – progimnazija). Progimnazija įregistruota Lietuvos Respublikos juridinių asmenų registre, kodas – 190892856.

3. Progimnazijos istorija: Skuodo 2-oji vidurinė mokykla įsteigta 1975 m. rugsėjo 1 d. vadovaujantis LR ŠMM ministro įsakymu, 1996 m. balandžio 18 d. Skuodo rajono Valdybos sprendimu Nr. 88 mokyklos pavadinimas pakeistas, mokykla pavadinta Skuodo Bartuvos vidurine mokykla, 2012 metais ugdymo įstaiga reorganizuota į Skuodo Bartuvos progimnaziją.

4. Progimnazijos teisinė forma – biudžetinė įstaiga. Progimnazijos priklausomybė – savivaldybės mokykla.

5. Progimnazijos grupė – bendrojo ugdymo mokykla.

6. Pagrindinė paskirtis – progimnazijos tipo progimnazija. Kitos paskirtys:

6.1. pagrindinės mokyklos tipo specialioji mokykla, skirta 7 (6)–20 metų judesio ir padėties sutrikimų turintiems mokiniams;

6.2. pagrindinės mokyklos tipo specialioji mokykla, skirta elgesio ir emocijų sutrikimų turintiems mokininiams;

6.3. pagrindinės mokyklos tipo specialioji mokykla, kalbėjimo ir kalbos sutrikimų turintiems mokiniams;

6.4. pagrindinės mokyklos tipo specialioji mokykla, intelekto sutrikimą turintiems mokiniams;

6.5. pagrindinės mokyklos tipo specialioji mokykla, regos sutrikimą turintiems mokiniams;

6.6. pagrindinės mokyklos tipo specialioji mokykla, klausos sutrikimą turintiems mokiniams;

6.7. pagrindinės mokyklos tipo specialioji mokykla, įvairiapusių raidos sutrikimų turintiems mokiniams;

6.8. pagrindinės mokyklos tipo specialioji mokykla, sveikatos problemų turintiems mokiniams.

7. Tipas – progimnazija.

8. Buveinė – Šatrijos g. 1, Skuodas LT 98114.

9. Mokymo kalba – lietuvių kalba.

10. Progimnazijos savininkė – Skuodo rajono savivaldybė. Progimnazijos savininko teises ir pareigas įgyvendinanti institucija – Skuodo rajono savivaldybės taryba.

11. Mokymosi formos – grupinio (kasdieniu mokymo proceso organizavimo būdu), pavienio (savarankiško mokymo proceso organizavimo būdu).

12. Progimnazijos veiklos sritis – švietimas.

13. Progimnazijos švietimo veiklos rūšys:

13.1. pagrindinė veiklos rūšis – pagrindinis ugdymas, kodas 85.31.10;

13.2. kitos švietimo veiklos rūšys:

13.2.1. pradinis ugdymas, kodas 85.20;

13.2.2. ikimokyklinis ugdymas, kodas 85.10.10;

13.2.2. priešmokyklinis ugdymas, kodas 85.10.20;

13.2.3. sportinis ir rekreacinis švietimas, kodas 85.51;

13.2.4. kultūrinis švietimas, kodas 85.52;

13.2.5. kitas, niekur nepriskirtas, švietimas, kodas 85.59;

13.2.6. švietimui būdingų paslaugų veikla, kodas 85.60.

14. Kitos ne švietimo veiklos rūšys:

14.1. maitinimo paslaugų teikimas, kodas 56.29;

14.2. nuosavo arba nuomojamojo nekilnojamojo turto nuoma ir eksploatavimas, kodas 68.20.

15. Progimnazija vykdo ikimokyklinio ugdymo, priešmokyklinio ugdymo, pradinio ugdymo, pagrindinio ugdymo (pirmosios dalies), pradinio ir pagrindinio ugdymo (pirmosios dalies) individualizuotas ir neformaliojo vaikų švietimo programas.

16. Progimnazija išduoda mokymosi pasiekimus įteisinančius dokumentus: pradinio ugdymo pasiekimų, pradinio išsilavinimo, mokymosi pasiekimų pažymėjimus; pažymėjimą baigusiems pagrindinio ugdymo programos pirmąją dalį.

17. Progimnazija yra viešasis juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, švietimo, mokslo ir sporto ministro įsakymais, kitais teisės aktais ir progimnazijos nuostatais.

18. Progimnazijos tarybos pirmininkė – Viktorija Jucienė.

19. Mokytojų tarybos pirmininkas – progimnazijos direktorius Virginijus Jokšas.

20. Mokinių prezidentė – Viltė Simutytė.

21. Progimnazijos mokytojų metodinės grupės:

21.1. Ikimokyklinio, priešmokyklinio ir pradinio ugdymo mokytojų metodinė grupė;

21.2. Lietuvių kalbos ir literatūros bei užsienio kalbų mokytojų metodinė grupė;

21.3. Gamtamokslinio, socialinio, dorinio ugdymo, matematikos bei informacinių technologijų mokytojų metodinė grupė;

21.4. Meninio, fizinio ugdymo bei technologijų mokytojų metodinė grupė;

21.5. Pagalbos mokiniui specialistų metodinė grupė.

22. Mokinių skaičius:

22.1. Iš viso: 659;

22.1.1. 1-4 klasės: 321;

22.1.2. 5-10 klasės: 338.

23. Klasių komplektų skaičius:

23.1. 35 klasių komplektai:

23.1.1. 1-4 klasės: 18 klasių komplektų;

23.1.2. 5-9 klasės: 17 klasių komplektų.

24. Mokytojų ir pagalbos mokiniui specialistų skaičius: 54.

25. Atestuoti mokytojai ir pagalbos mokiniui specialistai: 53;

25.1. mokytojai: 10;

25.2. vyresnieji mokytojai: 18;

25.3. mokytojai metodininkai: 24;

25.4. socialinė pedagogė ekspertė: 1.

**PROGIMNAZIJOS DARBUOTOJAI**

26. 2024 m. sausio 1 d. progimnazijoje dirbo 85 darbuotojai:

26.1. 48 mokytojai (7 pagalbos mokiniui specialistai yra taip pat ir mokytojai):

26.1.1. 2 socialiniai pedagogai (1,5 etato);

26.1.2. 1 psichologas (1,5 etato);

26.1.3. 2 specialieji pedagogai (1 etatas);

26.1.4. 3 logopedai (1,75 etato).

26.2. 17 mokytojo padėjėjų (13,5 etato);

26.3. 2 bibliotekininkės:

26.3.1. 1 bibliotekos vedėja (0,75 etato);

26.3.2. 1 skaityklos bibliotekininkė (0,75 etato).

26.4. Progimnazijos vadovai (administracija):

26.4.1. direktorius;

26.4.2. 2 direktoriaus pavaduotojai ugdymui.

26.5. Kiti darbuotojai:

26.5.1. raštinės vedėja;

26.5.2. 1 vyriausioji specialistė;

26.5.3. 1 ūkvedys;

26.5.4. 2 inžinieriai;

26.5.5. 1 viešųjų pirkimų organizatorius;

26.5.6. 14 aptarnaujančio personalo darbuotojų.

**V SKYRIUS**

**PROGIMNAZIJOS 2023 METŲ VEIKLOS PLANO ANALIZĖ**

**Progimnazijos veiklos 2023 metams prioritetas buvo:**

Ugdymo(si) kaip aktyvaus ir inovatyvaus proceso organizavimas, siekiant įgyvendinti atnaujinto ugdymo turinio programas.

**Progimnazijos veiklos 2023 metams tikslai buvo:**

1. Efektyviai naudoti šiuolaikines ugdymo priemones bei metodus, siekiant sėkmingo atnaujintų ugdymo programų įgyvendinimo.

2. Tikslingai siekti sėkmingo įsitraukimo į TŪM programos planavimą ir vykdymą.

**Progimnazijos veiklos 2023 metams uždaviniai buvo:**

1.1. Stiprinti mokytojų kolegialų ryšį, siekiant ugdymo kokybės gerinimo, rengiantis dirbti ir dirbant pagal atnaujinto turinio ugdymo programas.

1.2. Sudaryti sąlygas skirtingų gebėjimų mokiniams siekti asmeninės pažangos ir brandos

ūgties.

1.3. Tobulinti pedagogų profesines kompetencijas, siekiant sėkmingo UTA įgyvendinimo.

2.1. Parengti TŪM programos pažangos ir investicijų planus.

2.2. Stiprinti mokinių bendrąsias kompetencijas.

2.3. Atnaujinti ugdymo(si) priemones ir aplinkas atsižvelgiant į UTA.

**2023 M. MOKINIŲ PASIEKIMAI OLIMPIADOSE, KONKURSUOSE, VARŽYBOSE**

Tarptautinis matematikos **konkursas „Kengūra“ rajone –** dalyvavo 89 1-8 klasių **mokiniai.**

 Rajono mokyklų 6-8 kl. mokinių geografijos olimpiados „Mano gaublys“ rajono etapas – 1, 1, 2, 2, 3, 3, 3, 3 vietos.

Lietuvos mokinių informatikos olimpiados 5-6 klasių mokiniams rajono etapas – 1, 2, 3 vietos.

Rajono mokyklų 5-8 klasių mokinių biologijos olimpiados rajono etapas – 1, 1, 1, 2, 3, 3 vietos.

Rajono mokyklų 5-8 klasių mokinių biologijos olimpiados rajono etapas – 1, 1, 1, 2, 2, 3, 3 vietos.

 Rajono mokyklų 7-8 klasių mokinių informacinių technologijų greitojo kompiuterinio rašymo konkurso rajono etapas – 1, 3 vietos.

 Rajono mokyklų žemaitiškai skaitančių mokinių konkurso rajono etapas – 2 vieta.

Rajono mokyklų 5-8 klasių mokinių matematikos olimpiados rajono etapas – 1, 2, 3, 3, 3, 3 vietos.

Rajono mokyklų mokinių komandinio estafetinio bėgimo varžybų rajono etapas – 2, 2, 3 vietos.

Rajono mokyklų pradinių klasių mokinių sporto olimpiados estafečių varžybų „Drąsūs, stiprūs, vikrūs“ rajono etapas 2 vieta.

Rajono mokyklų pradinių klasių mokinių matematikos olimpiados rajono etapas – 1 vieta.

Rajono mokyklų mokinių sporto olimpiados varžybos „Valia, jėga, ištvermė“ – 3 vieta.

Rajono mokyklų mokinių sporto olimpiados mišraus kvadrato varžybos – 3 vieta.

Rajono mokyklų mokinių sporto olimpiados berniukų kvadrato varžybos – 2, 3 vietos.

Rajono mokyklų mokinių sporto olimpiados mergaičių kvadrato varžybos – 1 vieta.

Rajono mokyklų 5-8 klasių mokinių kalbinė viktorina „Kietas riešutėlis“ – 1, 1, 1 vietos.

Rajono mokyklų 5-8 klasių mokinių diktanto rašymo (raštingiausio mokinio konkurso) rajono etapas – 1, 1, 1, 2, 2, 2, 3, 3, 3, 3, 3 vietos.

Konkurso „Tramtatulis“ rajono etapas – laureatas.

Konkurso „Tramtatulis“ regiono etapas – laureatas.

Rajono mokyklų 5 klasių mokinių lietuvių kalbos olimpiados rajono etapas – 1, 2, 2, 3, 3 vietos.

Rajono mokyklų 7 klasių mokinių lietuvių kalbos olimpiados rajono etapas – 1, 2, 2, 3 vietos.

Rajono mokyklų 1-4 klasių mokinių plaukimo varžybų rajono etapas – 1, 2, 3 vietos.

 Rajono mokyklų 5-8 klasių mokinių sporto olimpiados atskirų rungčių lengvosios atletikos varžybų rajono etapas – 1, 1, 1, 2, 2, 2 vietos.

Rajono mokyklų 7-8 klasių mokinių sporto olimpiados virvės traukimo varžybų rajono etapas – 3 vieta.

 Šalies ugdymo įstaigų mokinių kūrybinių darbų konkursas „Vandens lašelio sapnas“ – 1, 2 vietos

 Lietuvos pradinių klasių mokinių meninio skaitymo konkurso rajono etapas – 3 vieta.

 Lietuvos mokinių meninio skaitymo konkurso regiono etapas – 1, 2, 2, 3, 3, 3, 3 vieta.

 Rajono mokyklų 5-8 klasių mokinių meninio skaitymo konkurso rajono etapas – 1, 2, 2, 3, 3 vietos.

 Rajono mokyklų 1-4 klasių mokinių konkurso „Rašom. Skuodo pradinukai“ rajono etapas – 1, 1, 1, 2, 2, 2, 3, 3 vietos.

 Rajono mokyklų 7 klasių mokinių anglų kalbos olimpiados rajono etapas – 1 vieta.

 Rajono mokyklų mokinių pavasario kroso varžybų1000 metrų bėgimo rajono etapas – 2, 2, 3 vietos.

Rajono mokyklų 8-12 klasių mokinių dailės olimpiados rajono etapas – 2, 2, 3, 3 vietos.

 Rajono mokyklų 8 klasių mokinių fizikos olimpiados rajono etapas – 1, 3 vietos.

Rajono mokyklų mokinių (berniukų) krepšinio 3x3 varžybų rajono etapas – 1, 3 vietos.

Rajono mokyklų mokinių (berniukų) salės futbolo 5x5 varžybų rajono etapas – 1, 2 vietos.

**2023 M. ĮGVENDINTI PROJEKTAI IR PROGRAMOS**

**1. 2023 metais toliau buvo įgyvendinama Olweus programos kokybės užtikrinimo sistema (OPKUS). Koordinatorės – mokytoja Renata Žemaitienė, mokytoja Greta Beniušienė, instruktorė – Dalia Bačiulienė, Skuodo rajono Ylakių gimnazijos mokytoja.**

2. Projektas „Mes rūšiuojam“. Koordinatorė – biologijos mokytoja metodininkė Rasa Veitienė.

**3.** Projektas „Kuriančioji meilė“. **Koordinatorė – tikybos vyresnioji mokytoja Virginija Gedeminienė.**

**4. Projektas „Atradimų kelionė laiko erdvėse“. Koordinatorė – direktoriaus pavaduotoja ugdymui Lineta Šlepavičienė.**

**5. Projektas „Mes – bendruomenė 3“. Koordinatorė – socialinė pedagogė Gitana Andriekienė.**

**2023 M. BARTUVIEČIO VARDO APDOVANOJIMAI**

1. Monikai Dargytei, 8b klasės mokinei, nominacija „Metų Bartuvietė“.

2. Mortai Žemaitytei, 8a klasės mokinei, nominacija „Metų mokinė“.

3. Vijui Jablonskiui, 8a klasės mokiniui, nominacija „Metų olimpiadininkas“.

4. Gediminui Būtei, 7a klasės mokiniui, nominacija „Metų proveržis“.

5. Simui Balčiui, 5a klasės mokiniui, nominacija „Metų atradimas“.

6. Orestui Odinui, 7b klasės mokiniui, nominacija „Metų aktyvistas“.

7. Skaistei Stonkutei, 7a klasės mokinei, nominacija „Metų balsas“.

8. Aistei Laukineitytei, 4b klasės mokinei, nominacija „Metų pradinukė“.

9. Gabijai Zubaitei, 4b klasės mokinei, nominacija „Metų pradinukė“.

**2023 M. MOKYTOJŲ METODINĖ TARYBA**

1. Rita Lukošienė, istorijos mokytoja metodininkė, tarybos pirmininkė.

2. Ingrida Stankevičienė, pradinio ugdymo vyresnioji mokytoja, tarybos narė.

3. Martynas Kiltinas, geografijos mokytojas, tarybos narys.

4. Margarita Sruogytė, vokiečių kalbos mokytoja metodininkė, tarybos narė.

5. Edita Kalnikaitė, fizinio ugdymo mokytoja metodininkė, tarybos narė.

6. Lineta Šlepavičienė, direktoriaus pavaduotoja ugdymui, tarybos kuratorė.

**2023 METŲ VEIKLOS PLANO SSGG ANALIZĖ**

|  |  |
| --- | --- |
| **Stiprybės** | **Silpnybės** |
| 1. Specialiųjų ugdymosi poreikių turinčių mokinių įtrauktis į progimnazijos veiklą.2. Efektyvus bibliotekininkių bendradarbiavimas su mokytojais organizuojant veiklas mokiniams progimnazijos bibliotekoje. 3. Geri mokinių pasiekimai olimpiadose, konkursuose, varžybose.4. Mokinių tėvams teikiama savalaikė informacija apie vaiko ugdymąsi bei pasiekimus progimnazijoje.5. Tikslingai išnaudotos mokinių poreikiams tenkinti skirtos valandos: trumpalaikės konsultacijos ir dalykų moduliai.6. IT integravimas 8 klasėse į biologijos ir fizikos pamokas.7. Pilnai sukomplektuota pagalbos mokiniui specialistų komanda, tiekianti mokiniams reikiamą pagalbą.  | 1. Nepakankamos galimybės vesti fizinio ugdymo pamokas 1-8 klasių mokiniams sporto ir šokio salėse.2. Sumažėjusi mokinių mokymosi motyvacija.3. Neįrengtos gamtos mokslų mokomosios laboratorijos.4. Nėra funkcionalių edukacinių erdvių progimnazijos patalpose. 5. Nepakankama neformaliojo švietimo pasiūla mokiniams.6. Neefektyvi vaiko individualios pažangos stebėsena. |
| **Galimybės** | **Grėsmės** |
| 1. Efektyvinti bendravimą ir bendradarbiavimą su socialiniais partneriais ir mokinių tėvais. 2. Dalyvauti rajono, regiono, šalies projektuose įtraukiant kuo daugiau progimnazijos bendruomenės narių.3. Pamokas vykdyti kitose edukacinėse erdvėse, organizuoti patyriminį ugdymą.4. Efektyviai naudoti Microsoft Office nuotolinio ugdymo platformos ir turimos įrangos galimybes.5. Skirti didesnį dėmesį įgyvendinant didelių ir labai didelių specialiųjų ugdymosi poreikių mokinių įtrauktį į bendrojo ugdymo klases6. Siekti, kad progimnazijoje būtų laikomasi mokinių taisyklių. | 1. Lėšų, skirtų naujiems vadovėliams įsigyti trūkumas.2. Didėjantis mokytojų specialistų trūkumas.3. Edukacinių erdvių netradicinėms pamokoms ir neformaliojo švietimo užsiėmimams organizuoti trūkumas. |

# VI SKYRIUS

# PROGIMNAZIJOS VEIKLOS STRATEGIJA 2024 M.

**Progimnazijos vizija** – kiekvieno mokinio asmenybės ūgties siekianti šiuolaikiška, patraukli, atvira ir atsakomybės kultūrą puoselėjanti progimnazija.

**Progimnazijos misija** – nuolat besimokanti, bendradarbiaujanti, kurianti jaukią ir saugią mokymosi aplinką, ugdanti atsakingą asmenybę, siekiančią nuolatinės asmeninės pažangos.

**Progimnazijos vertybės:**

1. Pagarba – tai mokėjimas išklausyti ir suprasti kito žmogaus nuomonę, mintį, poreikį ir jų reikšmingumo pripažinimas.
2. Tolerancija – tai priešingos nuomonės, socialinės padėties, pažiūrų, aprangos, gyvenimo stiliaus detalių priėmimas, nenusižengiant nustatytoms progimnazijos taisyklėms.
3. Atsakomybė – tai visų bendruomenės narių pareiga bendrai sutelkti jėgas mokyti ir mokytis, siekiant ugdymo rezultatų pažangos.
4. Bendradarbiavimas – tai visų bendruomenės narių susitelkimas bendrai veiklai siekiant vieno tikslo ir sprendžiant iškilusias problemas.
5. Pozityvus nusiteikimas – tai gebėjimas vertinti realią padėtį ir imtis veiksmų sprendžiant problemas. Tai daryti mąstant teigiamai, tikintis, kad situacija pasikeis.

**Progimnazijos veiklos 2024 metams prioritetas:**

Aktyvaus ir inovatyvaus kompetencijomis grįsto ugdymo įgyvendinimas.

**Progimnazijos veiklos 2024 metams tikslai ir uždaviniai:**

***1. Užtikrinti kokybišką ugdymo programų vykdymą.***

1.1. Stiprinti mokytojų kolegialųjį ryšį ugdant mokinių kompetencijas.

1.2. Skatinti lyderystę ir bendradarbiavimą.

1.3. Tobulinti pedagogų profesines kompetencijas.

***2. Kurti saugią ir patrauklią ugdymo(-si) aplinką.***

2.1. Pasirengti sklandžiam įtraukiojo ugdymo vykdymui.

2.2. Atnaujinti ugdymo(-si) priemones ir edukacines erdves.

2.3. Įgalinti sveiką ir saugią ugdymosi aplinką.

**2024 M. PROGIMNAZIJOJE NUMATOMI ĮGYVENDINTI**

**PROJEKTAI IR PROGRAMOS**

**1. Olweus programos kokybės užtikrinimo sistema (OPKUS). Koordinatorė – mokytoja Renata Žemaitienė, instruktorė – Dalia Bačiulienė, Skuodo rajono Ylakių gimnazijos mokytoja.**

2. Projektas „Mes rūšiuojam“. Koordinatorė – biologijos mokytoja metodininkė Rasa Veitienė.

3. Projektas „Kuriančioji meilė“. Koordinatorė – tikybos vyresnioji mokytoja Virginija Gedeminienė.

4. Projektas „Atradimų kelionė laiko erdvėse“. Koordinatorė – direktoriaus pavaduotoja ugdymui Lineta Šlepavičienė.

5. Projektas „Mes – bendruomenė 4“. Koordinatorė – socialinė pedagogė Gitana Andriekienė.

**2024 M. MOKYTOJŲ, PAGALBOS MOKINIUI SPECIALISTŲ**

**METODINIŲ GRUPIŲ PIRMININKAI**

1. Ingrida Stankevičienė, pradinio ugdymo vyresnioji mokytoja.

2. Martynas Kiltinas, geografijos mokytojas.

3. Margarita Sruogytė, vokiečių kalbos mokytoja metodininkė.

4. Edita Kalnikaitė, fizinio ugdymo mokytoja metodininkė.

5. Vita Kovienė, logopedė, specialioji pedagogė.

Progimnazijos direktorius Virginijus Jokšas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. [↑](#footnote-ref-1)
2. [↑](#footnote-ref-2)